CELEX: 62014CN0060
Language: fi
Date: 2014-02-06 00:00:00
Title: Asia C-60/14: Kanne 6.2.2014 — Euroopan komissio v. Helleenien tasavalta

29.3.2014   
            
            
               FI
            
            
               Euroopan unionin virallinen lehti
            
            
               C 93/21
            
         Kanne 6.2.2014 — Euroopan komissio v. Helleenien tasavalta
   (Asia C-60/14)
   2014/C 93/34
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: B. Stromsky ja I. Zervas)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, ettei Helleenien tasavalta ole noudattanut Euroopan unionin toiminnasta tehdyn sopimuksen ja 24.5.2011 annetun komission päätöksen (1) 2–4 artiklan mukaisia velvoitteitaan, koska se ei toteuttanut säädetyssä määräajassa kaikkia tarvittavia toimenpiteitä Thessalonikin, Parnithan ja Korfun kasinoille myönnettyjen sääntöjenvastaisten valtiontukien perimiseksi takaisin sekä joka tapauksessa ei antanut komissiolle riittäviä tietoja tarkasta takaisinperittävästä määrästä (perusmäärä ja korko) kaikkien sääntöjenvastaisten valtiontukien saajien osalta ja muista päätöksen 4 artiklan mukaisesti toteuttamistaan toimenpiteistä.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Helleenien tasavalta oli velvollinen perimään sääntöjenvastaiset valtiontuet takaisin 25.9.2011 mennessä.
            
         
               2)
            
            
               Helleenien tasavalta oli velvollinen ilmoittamaan komissiolle toimista, joihin se ryhtyisi periäkseen sääntöjenvastaiset valtiontuet takaisin, sekä tarkasta takaisinperittävästä kokonaismäärästä 25.7.2011 mennessä.
            
         
               3)
            
            
               Helleenien tasavalta ei täyttänyt mitään näistä velvollisuuksistaan asianmukaisen määräajan kuluessa.
            
         
      (1)  Valtiontuesta, jota Kreikka on myöntänyt eräille Kreikan kasinoille (Valtiontuki C 16/10) 24.5.2011 annettu komission päätös (EUVL L 285, s. 25).